[BĒRNA PIENĀKUMI UN TIESĪBAS](https://www.priekulesnovads.lv/bernu-tiesibas-un-pienakumi)

**Bērna pienākumi**

* Bērnam ir pienākums atbilstoši savam vecumam apkopt sevi un piedalīties mājas darbos. Kamēr vecāki nodrošina bērna uzturēšanu, bērnam jāstrādā vecāku mājas darbi bez tiesībām prasīt par to kādu atlīdzību, ja vien tā viņam nav noteikti apsolīta.
* Bērnam jāizturas ar cieņu pret saviem vecākiem (adoptētājiem) un citiem ģimenes locekļiem, pret aizbildņiem un audžuģimenes locekļiem.
* Bērna pienākums - klausīt vecākus.
* Bērna pienākumi pret sabiedrību - bērns ir pilntiesīgs sabiedrības loceklis. Viņa pienākumi pret sabiedrību pieaug atbilstoši vecumam.
* Bērnam jāizturas ar cieņu pret valsti, tās simboliem, latviešu valodu un jāievēro likumi.
* Bērnam jāievēro sabiedrībā pieņemtie uzvedības noteikumi.
* Bērnam ir pienākums saudzīgi izturēties pret apkārtējo vidi.
* Bērnam ir pienākums mācīties atbilstoši savai fiziskajai un garīgajai attīstībai, apgūt pamatizglītības programmu, ievērot izglītības iestādes nolikumu un iekšējos normatīvos aktus un ar savu rīcību nediskredidēt izglītības iestādi.
* Bērnam ir pienākums ievērot pedagogu, izglītojamo un citu personu tiesības un intereses.
* Bērnam ir pienākums atrasties izglītības iestādē iekšējiem normatīviem aktiem atbilstošā apģērbā, ,piedalīties izglītības iestādes vides uzkopšanā un sakārtošanā.
* Bērnam atkarībā no viņa vecuma un brieduma pakāpes ir pienākums neapdraudēt savu un citu personu veselību, drošību un dzīvību.
* Bērnam ir pienākums nepieļaut emocionālu, fizisku, seksuālu vardarbību.
* Bērns nedrīkst, izmantojot savas tiesības, aizskart citu bērnu un pieaugušo tiesības un likumīgās intereses.

 *Bērnu tiesību aizsardzības likums IV nodaļa,Civillikums 183.pants,Izglītības likums 54.pants*

**Bērna tiesības**

* Kopš dzimšanas brīža bērnam ir tiesības uz vārdu, uzvārdu un pilsonības iegūšanu. Bērnu reģistrē atbilstoši likumam.
* Katram bērnam ir neatņemamas tiesības uz dzīvības un attīstības aizsardzību.
* Pret bērnu nedrīkst izturēties cietsirdīgi, nedrīkst viņu mocīt un fiziski sodīt, aizskart viņa cieņu un godu.
* Katram bērnam ir neatņemamas tiesības uz ģimeni.
* Bērnam ir tiesības uz pastāvīgu dzīvesvietu.
* Bērnam ir tiesības uz privāto dzīvi, dzīvojamās telpas un korespondences noslēpumu, personas neaizskaramību un brīvību.
* Bērnam ir tiesības uz tādiem dzīves apstākļiem un labvēlīgu sociālo vidi, kas nodrošina pilnvērtīgu fizisko un intelektuālo attīstību.
* Bērnam ir tiesības brīvi izteikt savas domas, šajā nolūkā saņemt un sniegt jebkāda veida informāciju, tiesības tikt uzklausītam, kā arī tiesības uz apziņas un ticības brīvību.
* Bērnam ir tiesības uz savas identitātes saglabāšanu.
* Bērna tiesības uz privāto dzīvi, personas neaizskaramību un brīvību.
* Katram bērnam ir jāsaņem atbilstošs uzturs, apģērbs un pajumte.
* Bērnam ar fiziskiem un garīgiem traucējumiem ir tiesības arī uz visu, kas nepieciešams viņa speciālo vajadzību apmierināšanai.
* Valsts nodrošina visiem bērniem vienādas tiesības un iespējas iegūt izglītību atbilstoši katra spējām.
* Bērnam ir tiesības uz bezmaksas pirmsskolas izglītību, pamata un vidējo izglītību, kā arī arodizglītību.
* Bērnam ir autortiesības, kā arī patenttiesības uz savu izgudrojumu.
* Bērnam ir tiesības apgūt profesiju un atbilstoši tai izvēlēties darbu.
* Bērnam ir tiesības uz bezmaksas veselības aprūpi.
* Bērnam, kurš nesaņem pietiekamu vecāku aprūpi, ir tiesības uz valsts un pašvaldības sociālo palīdzību un sociālajiem pakalpojumiem.
* Katram bārenim un bez vecāku gādības palikušam bērnam valsts un pašvaldība nodrošina Ministru kabineta noteiktās sociālās garantijas.
* Bērnam ir tiesības brīvi izteikt savas domas, šajā nolūkā saņemt un sniegt jebkāda veida informāciju, tiesības tikt uzklausītam, kā arī tiesības uz apziņas un ticības brīvību. Bērna reliģisko piederību nosaka vecāki. Bērna reliģisko piederību nosaka vecāki.
* Bērnam ir tiesības uz biedrošanās brīvību tiktāl, ciktāl tas neapdraud viņa veselību un dzīvību.
* Bērnam ir tiesības piedalīties pašpārvaldē izglītības, kultūras un sporta jomā. Jebkurās citās jomās, kas skar bērna intereses, bērna viedoklim veltāma pienācīga vērība atbilstoši viņa vecumam un briedumam.
* Bērnam ir tiesības uz īpašumu. Bērnam ir tiesības atkarībā no viņa vecuma pašam vai ar savu likumīgo pārstāvju starpniecību veikt darījumus un īstenot citas likumā noteiktās īpašnieka tiesības.
* Bērnam ir tiesības būt pasargātam no ekonomiskas ekspluatācijas, no nodarbināšanas bīstamos vai viņa veselībai, fiziskajai, psihiskajai vai tikumiskajai attīstībai kaitīgos apstākļos, nakts darbā vai tādā darba laikā, kas kavē viņa izglītošanos.
* Bērnam ir tiesības būt pasargātam no fiziskas un garīgas ekspluatācijas, no seksuālas ekspluatācijas un pavedināšanas, kā arī no citiem ekspluatācijas veidiem, kas jebkādā varētu viņam kaitēt.
* Bērnam ir tiesības atbilstoši savam vecumam un fiziskajai un garīgajai attīstībai uz atpūtu un brīvo laiku, tiesības piedalīties spēlēs un izpriecu pasākumos, kā arī kultūras dzīvē un nodarboties ar mākslu.
* Bērnam ir tiesības pašam vai ar savu likumīgo pārstāvju starpniecību piedalīties bērna tiesību aizsardzības programmu izstrādāšanā un īstenošanā.
* Bērnam ir tiesības uzturēt personiskas attiecības un tiešus kontaktus ar jebkuru no vecākiem (saskarsmes tiesība).
* Bērnam ir tiesības uzturēt personiskas attiecības un tiešus kontaktus ar brāļiem, māsām un vecvecākiem, kā arī citām personām, ar kurām bērns ilgu laiku ir dzīvojis nedalītā saimniecībā, ja tas atbilst bērna interesēm (saskarsmes tiesība)
* Bērnam tiek dota iespēja tikt uzklausītam jebkādās ar viņu saistītās iztiesāšanas vai administratīvās procedūrās vai nu tieši, vai ar sava likumiskā pārstāvja vai attiecīgas institūcijas starpniecību.
* Bērnam ir tiesības griezties pēc palīdzības Bāriņtiesa, ja vecāki, viņaprāt ,noteikuši nepamatotus ierobežotus, vai radušās citas domstarpības viņu attiecībās.

 *Bērnu tiesību aizsardzības likums II.nodaļa, Civillikums 181.pants*

* Bērnam ir tiesības uz valsts vai pašvaldības apmaksātu pirmsskolas izglītības, pamatizglītības un vidējās izglītības ieguvi.
* Bērnam ir tiesības mācību un audzināšanas procesā izteikt un aizstāvēt savas domas un uzskatus, neaizskarot citu personu cieņu un godu.
* Bērnam ir tiesības pirmsskolas izglītībā un pamatizglītībā saņemt individualizētu un personalizētu atbalstu valsts valodas prasmes apguvei, ja tas nepieciešams
* Bērnam ir tiesības iekšējos normatīvajos aktos, tajā skaitā iekšējās kārtības noteikumos paredzētajā kārtībā mācību procesā izmantot izglītības iestādes telpas, laboratorijas, iekārtas, aparatūru, kultūras, sporta un medicīnas objektus un inventāru, mācību grāmatas, citu mācību procesam nepieciešamo literatūru, mācību līdzekļus un elektroniskos mācību resursus, kā arī saņemt bibliotekāros, informācijas un karjeras attīstības atbalsta pakalpojumus.
* Bērnam ir tiesības saņemt stipendijas, kredītus, pabalstus, atlaides, kā arī dotācijas, izmantojot sabiedrisko transportu, atbilstoši normatīvajos aktos noteiktajai kārtībai un cita veida materiālo palīdzību.
* Bērnam ir tiesības saņemt profilaktisko veselības aprūpi, izņemot normatīvajos aktos par veselības aprūpes organizēšanas un finansēšanas kārtību paredzētajā profilaktisko apskašu programmā ietvertās profilaktiskās apskates, un pirmo palīdzību izglītības iestādē un tās organizētajos pasākumos.
* Bērnam ir tiesības piedalīties mācību procesa pilnveidē un izglītības iestādes padomē;
* Bērnam ir tiesības uz mantas aizsardzību izglītības iestādē.
* Bērnam ir tiesības uz dzīvībai un veselībai drošiem apstākļiem izglītības iestādē un tās organizētajos pasākumos.

*Izglītības likums 55.pants*

**Bērna tiesību ierobežojumi**

Bērna tiesības var tikt ierobežotas, ja tas nepieciešams bērna paša drošības un aizsardzības interesēs vai tas nepieciešams nacionālās drošības, sabiedriskās kārtības, iedzīvotāju tikumības un veselības aizsardzībai un citu personu tiesību un brīvību aizsardzībai.

* Izmantojot savas tiesības, bērns nedrīkst aizskart citu bērnu un pieaugušo tiesības un likumīgās intereses.
* Bērna tiesības uz privāto dzīvi, biedrošanās un vārda brīvību vecāki var ierobežot atkarībā no viņa brieduma pakāpes, lai:
	+ nodrošinātu bērna attīstību un aizsargātu viņa veselību un dzīvību;
	+ aizsargātu sabiedrisko kārtību, iedzīvotāju tikumību un veselību;
	+ aizsargātu citu personu tiesības un brīvības.

*Bērnu tiesību aizsardzības likums 21.pants*